Κλούμπε Ατλέτικο Μινέιρο

Η **Ατλέτικο Μινέιρο** (πορτογαλικά: *Atlético Mineiro*) είναι μια βραζιλιάνικη ποδοσφαιρική ομάδα από το Μπέλο Οριζόντε. Ιδρύθηκε το 1908 και αγωνίζεται στα πρωταθλήματα Καμπεονάτο Μινέιρο και Μπραζιλειράο. Τα χρώματα της ομάδας είναι το μαύρο και το άσπρο. Η μασκότ και σύμβολο της ομάδας είναι ο κόκορας (Galo). 

## Ίδρυση

Ιδρύθηκε στις 25 Μαρτίου 1908 από 22 αγόρια από το Μπέλο Οριζόντε. Οι ποδοσφαιριστές-ιδρυτές της ομάδας ήταν οι *Aleixanor Alves Pereira, Antônio Antunes Filho, Augusto Soares, Benjamin Moss Filho, Carlos Marciel, Eurico Catão, Horácio Machado, Hugo Francarolli, Humberto Moreira, João Barbosa Sobrinho, José Soares Alves, Júlio Menezes Melo, Leônidas Fulgêncio, Margival Mendes Leal, Mário Hermanson Lott, Mário Neves, Mário Toledo, Raul Fracarolli και Sinval Moreira*. Τρία άλλα άτομα δεν ήταν στην ιδρυτική συνάντηση, αλλά λογίζονται επίσης σαν ιδρυτές της ομάδας: οι Francisco Monteiro, Jorge Dias Pena και Mauro Brochado. Αποφάσισαν το όνομα του συλλόγου να είναι *Athletico Mineiro Foot Ball Club* και η στολή της ομάδας άσπρη φανέλα μια πράσινη οριζόντια λωρίδα στο στήθος. Σύντομα, αποφάσισαν να αλλάξουν τη στολή σε μαυρόασπρες φανέλες, οι οποίες χρησιμοποιούνται μέχρι σήμερα. Παρά το γεγονός ότι είχε ιδρυτές ανώτερης τάξης, ο σύλλογος άνοιξε αμέσως τις πόρτες του σε παίκτες κάθε κοινωνικής τάξης, καθιερώνοντας τον εαυτό του ως «λαϊκό κλαμπ».

Η Ατλέτικο Μινέιρο κέρδισε το πολιτειακό πρωτάθλημα (το Campeonato Mineiro) ρεκόρ 50 φορές. Το 1937, ο σύλλογος κέρδισε τον πρώτο επαγγελματικό εθνικό διαγωνισμό στη Βραζιλία.

Η Ατλέτικο κατάφερε ήδη να νικήσει την εθνική ομάδα ποδοσφαίρου της Βραζιλίας του Πελέ, το 1969, με 2–1, όντας ένας από τους μόλις 5 συλλόγους στον κόσμο που έχουν ήδη νικήσει «A Seleção».

Το 2013, με ηγέτη τον Ροναλντίνιο, κατέκτησε το Κόπα Λιμπερταδόρες, τον μεγαλύτερο τίτλο στην ιστορία της ομάδας.

Το 2021, κέρδισαν τόσο το πρωτάθλημα όσο και το κύπελλο, ένα κατόρθωμα που στη Βραζιλία, μόνο ο μεγαλύτερος αντίπαλός της, η Κρουζέιρο, είχε πετύχει πριν. Ο Χουλκ ήταν ο πρώτος σκόρερ και στις δύο διοργανώσεις.

## Τίτλοι
### Διεθνείς (4)
* **[[Κόπα Λιμπερταδόρες|Λιμπερταδόρες]] (1):** 2013
* **[[Κόπα ΚΟΝΜΕΜΠΟΛ]] (2):** 1992, 1997
* **[[Ρεκόπα Σουδαμερικάνα]] (1):** 2014

### Εγχώριοι (8)
* **[[Πρωτάθλημα ποδοσφαίρου ανδρών Βραζιλίας|Α' Βραζιλίας]] (3):** 1937, 1971, 2021
* **[[Κύπελλο Βραζιλίας (ποδόσφαιρο ανδρών)|Κύπελλο Βραζιλίας]] (2):** 2014, 2021
* **Σούπερ Καπ Βραζιλίας (1):** 2022
* **Κύπελλο Πρωταθλητριών Βραζιλίας (1):** 1978 
* **[[Καμπεονάτο Μπραζιλέιρο Σέριε Β|Β΄ Βραζιλίας]] (1):** 2006

### Τοπικοί (50)
* **[[Καμπεονάτο Μινέιρο]] (50):** 1915, 1926, 1927, 1931, 1932, 1936, 1938, 1939, 1941, 1942, 1946, 1947, 1949, 1950, 1952, 1953, 1954, 1955, 1956, 1958, 1960, 1962, 1963, 1970, 1976, 1978, 1979, 1980, 1981, 1982, 1983, 1985, 1986, 1988, 1989, 1991, 1995, 1999, 2000, 2007, 2010, 2012, 2013, 2015, 2017, 2020, 2021, 2022, 2023, 2024, 2025

## Στατιστικά

### Πρώτοι σκόρερ

### Πρώτοι σε συμμετοχές

## Γκαλερί

Αρχείο:Dario 2014 01.jpg|Ντάριο. Πρώτος σκόρερ στο πρωτάθλημα του 1971
Αρχείο:Ronaldinho 2012 01.jpg|Ροναλντίνιο με την φανέλα της Ατλέτικο Μινέιρο με την οποία κατέκτησε το Λιμπερταδόρες του 2013


## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Ποδοσφαιρικές ομάδες Βραζιλίας
Κατηγορία:Ιδρύσεις ποδοσφαιρικών ομάδων το 1908